Cyril Descours

Cyril Descours (* 15 Julie 1983, Frankfurt) is 'n Franse akteur. Hy het sedert 2000 in meer as twintig rolprente verskyn, sowel as in verskeie Franse televisierolprente en -reekse.

 Loopbaan 
Descours se moeder is Duits, en hy het 'n groot deel van sy jeug in Londen deurgebring. Teen 4-jarige ouderdom kon hy in Frans, Duits en Engels kommunikeer.Nicole Real, « Cyril Descours : « Je me suis entraîné !» », Télépro, no 3339, 1ste Maart 2018, p. 23. Hy het van sy laerskooljare af aan dramaklasse deelgeneem, en in 1999 ingeskryf by die Cours Florent waar hy vir drie jaar aangebly het. In 2002 en 2003 het hy deelgeneem aan dramaklasse van die Konservatorium van die 10de arrondissement in Parys. Hy is vanaf 2005 'n lid van die Pas de Dieux-toneelgeselskap, terwyl hy sy akademiese studies voltooi het en 'n Meestersgraad in letterkundige vertaling behaal het..com/cyrildescours.htm Onderhoud van Cyril Descours op citeartistes.com op 31/03/2005. besoek op 28 April 2009.

Descours se eerste verhoogrol was in La guerre de Troie n'aura pas lieu deur Jean Giraudoux. Nadat hy in 'n paar kortfilms en kleiner stukke verskyn het, het hy sy eerste rol in 'n grootskaalse rolprent gehad as Tristan, 'n 17-jarige wat na sy babaseun moet omsien na die dood van sy meisie, in die 2003-televisierolprent L'Enfant de l'aube (Die kind van die daeraad). Dit is geregisseer deur Marc Angelo en is gebaseer op 'n roman deur Patrick Poivre d'Arvor. Dit het meer as 10 miljoen kykers gelok op TF1 by die verskyning daarvan op 14 Januarie 2004.Gehoorsyfers in 2004 op die webwerf toutelatele.com. Opgespoor op op 28 April 2009. Télérama'vodkaster. Webbladsy vir Cyril Descours, akteur  Opgespoor op 14 Januarie 2021.

In 2005 was hy in twee rolprente te sien: as 'n Franse student in French for Beginners, en as 'n jongman wat 'n Moslem-meisie ontmoet in 'n segment van die rolprent Paris, je t'aime.[https ://en.unifrance.org/directories/person/338242/cyril-descours UniFrance-bladsy vir Cyril Descours, akteur], opgespoor op 14 Januarie 2021. Die segment is geregisseer deur Gurinder Chadha. Op televisie was hy te sien as Ben in verskeie episodes van die eerste seisoen van die gewilde drama Clara Sheller teenoor Frédéric Diefenthal en Mélanie Doutey, en as die dwelmhandelaar-seun van 'n boer in Joseph.Théâtre les deschargeurs-bladsy vir Cyril Descours Opgespoor op 15 Januarie 2021[ https://www.notrecinema.com/communaute/v1_detail_film.php3?lefilm=5773 Notre cinema - Joseph, 2005] Opgespoor op 15 Januarie 2021.

Hierna het hy verskyn in twee periode-dramareekse op Franse televisie en kort daarna in die Amerikaanse reeks John Adams, voordat hy in die bekroonde Franse televisiedrama Sa raison d'être (Wat liefde beteken) verskyn het. Die drama bied 'n blik op die gevolge van VIGS in Frankryk gedurende 'n tydperk van 30 jaar, soos ervaar deur een gesin.IMDB-bladsy vir Sa raison d 'être Besoek op 16 Januarie 2021.

Descours het leidende rolle in sy volgende rolprente gespeel. Hy het 'n seun vertolk wat deel is van 'n wanfunksionele gesin. Die seun se onwilligheid om sy maat toe te laat om sy suster se troue by te woon, veroorsaak dat hulle verhouding verbrokkel. Die rolprent, getiteld Une petite zone de turbulences ('n Klein area van turbulensie), is 'n verwerking van Mark Haddon se 2006-roman, A Spot of Bother.James Travers. Resensie van Une petite zone de turbulences (2010) Besoek op 13 Januarie 2021. In Complices het hy die hoofrol vertolk van 'n vermoorde manlike prostituut, wie se laaste weke uitgebeeld word. Dit word afgewissel met die ondersoek na die identiteit van sy moordenaar.Roger Ebert. A corpse and how it got that way (resensie) 9 Junie 2010. Besoek op 14 Januarie 2021. Die rol het aan Descours 'n benoeming besorg vir die César-toekenning vir Mees Belowende Akteur in 2011.[https:// www.academie-cinema.org/wp-content/uploads/2019/11/album-revelations-cesar-2011.pdf 'Académie des Arts et Techniques du Cinéma & Chaumet présentent Révélations 2011] Besoek op 15 Januarie. Et les "Révélations 2011" sont... Besoek op 15 Januarie 2021. Hierna het hy in Régis Wargnier se La Ligne droite 'n atleet gespeel wat verblind is tydens 'n ongeluk, en hierna gesmoor word deur die voortgesette deernis van diegene rondom hom wat probeer om sy lewe te herbou.[https:// cineuropa.org/en/newsdetail/146127/ Fabien Lemercier. Getting back on track in Wargnier’s La Ligne Droite. Cineuropa  28 Mei 2010.] Besoek op 14 Januarie 2021. Vir hierdie rol het hy saam met lede van die Franse atletiekspan geoefen voor 50 000 mense tydens die "Meeting de Paris" (Die "Meeting de Paris" is 'n jaarlikse baan- en veldbyeenkoms by die Stade Sébastien Charléty in Parys, Frankryk)..youtube.com/watch?v=sr-iMWy4hxM Onderhoud met Cyril Descours, akteur van die film La Ligne Droite, 7 Maart 2011. Besoek op 14 Januarie 2021.

Hy het ook gespeel in 'n verwerking van die 1956-roman Madame Solario, as die broer van die titelkarakter.madame-solario/ Onderhoud met Cyril Descours, à l'affiche de “Madame Solario”. Homme Urbain Besoek op 15 Januarie 2021.  In 2011 het hy in die televisierolprent Le Chant des Sirènes (Die Sirene se lied) verskyn, as 'n jong man wat na Parys gaan om 'n sangloopbaan na te volg. Die rolprent het in 2011 die prys vir Beste rolprent tydens die La Rochelle-rolprentfees gewen.

2013 het hy in 'n verdere periode-drama verskyn, getiteld Une femme dans la Révolution. Hierin vertolk hy die rol van 'n jong gesant van die Derde Stand (Tiers-État) wat 'n passievolle verhouding met 'n jong boerin het. In 'n kortfilm daardie jaar het hy die hoofsanger in 'n popgroep gespeel in Boys Band Théorie en ook die temalied deur Alex Beaupain gesing.Alex Beaupain. Bande originale (Capitol compilation 2014). (À ton bras - gesing deur Cyril Descours) Besoek op 14 Januarie 2021.

Hierna het hy in Ciel rouge (wat geheel en al in Viëtnam geskiet is) die rol vertolk van Philippe Merlen, 'n Franse sersant wat dros ten einde 'n Viët Minh-gevangene te red, wat uitloop op 'n kortstondige romanse. Hy verskyn ook in 2017 se Les Gardiennes as Georges. Hy het ook gespeel in televisiedramas soos Peur sur la base as 'n onderoffisier in die vloot wat van moord verdink word, en in Mystère au Louvre as Frédéric Delage, 'n akrobaat wat betrokke raak by 'n gewaagde juweeldiefstal, en in die mini-reeks Laëtitia as regter Martinot. Dit is geskoei op werklike gebeure. Hy het ook verskyn as Geoffrey Chodron de Courcel  in De Gaulle, l 'éclat et le secret.

Descours het die hoofrol gespeel in 'n 2021 France 2-verwerking van Philippe Claudel se outobiografiese roman Le Bruit des trousseaux.Télé7 Jours-artikel:: Le bruit des trousseaux (France 2) Faut-il regarder ce téléfilm sur l'univers carcéral ? Gepubliseer op 8 November 2021 , besoek op 22 Desember 2022.

In 2011 het hy saam met Emma Watson verskyn in 'n video-advertensie vir 'n nuwe Lancôme-parfuum, wat in Parys verfilm is.WATCH: Go behind the scenes of Emma Watson’s Lancôme ad Eleanor Young 28 Julie 2011. Besoek op 14 Januarie 2021.

Benewens sy werk as filmakteur het Descours voortgegaan om te verskyn in verhoogproduksies in beide klassieke en moderne toneelstukke. In 2015 het hy saam met drie ander akteurs (en musikante) 'n groep gevorm om nie-verbale teatervaardighede op 'n gereelde basis te oefen;CAGE CompAGniE  Besoek op 22 Januarie 2021. dit het gelei tot opvoerings wat in Parys en Barcelona gehou is.

In 2017 het hy op radio verskyn as Léon in Gustave Flaubert se "Madame Bovary".

Descours het 'n swart gordel (2de Dan) in karate. Hy het op 12-jarige ouderdom karatelesse begin neem. Hy hou hom ook besig met swem, rolskaats, sneeuplankry, tennis en perdry. Hy is die mede-outeur van twee karateboeke vir kinders.Christian Courtonne; Cyril Descours; Johny Luzio. J'apprends le karaté. Paris, Chiron, 2013. Besoek op 15 Januarie 2021.Christian Courtonne; Cyril Descours; Johny Luzio. L'école du karaté : découverte et initiation. Paris, Vigot, DL 2014. Besoek op 15 Januarie 2021.

 Verwysings 

 Eksterne skakels 

 Cyril Descours by Unifrance
 Cyril Descours se Vimeo-kanaal
 Cyril Descours voer Dorante se toespraak uit Toneel V van La Critique de L’École des femmes deur Molière uit, 2020. Franse teks = https://fr.m.wikisource.org/wiki/La_Critique_de_L%E2%80%99%C3%89cole_des_femmes/%C3%89dition_Quinet,_1663#Sc%C3%A8ne_VI

Kategorie:Geboortes in 1983
Kategorie:Lewende mense
Kategorie:Franse akteurs